महिला सुरक्षा को ध्यान में रखते हुए दिल्ली सरकार ने ऑड-ईवन का अपना फ़ैसला वापस ले लिया है, अब सोमवार 13 नवम्बर से दिल्ली में ऑड-ईवन लागू नहीं होगा और सोमवार को दिल्ली सरकार एक बार फिर से एनजीटी में पुनर्विचार याचिका दाखिल करेगी और महिला सुरक्षा के मद्देनज़र एनजीटी से अनुरोध करेगी।
आपको बता दें कि इससे पहले एनजीटी ने कड़ी शर्तें लगाते हुए कहा था कि ऑड-ईवन में किसी को कोई भी छूट नहीं दी जाएगी, ना तो दोपहिया वाहन को और ना ही महिलाओं को। उसके बाद दिल्ली सरकार ने मुख्यमंत्री आवास पर एक आपात बैठक बुलाई जिसमें यह फ़ैसला लिया गया कि महिला सुरक्षा के मद्देनज़र अब सोमवार से ऑड-ईवन लागू नहीं होगा, यह जानकारी दिल्ली सरकार की आपात बैठक के बाद परिवहन मंत्री कैलाश गहलोट और पर्यावरण मंत्री इमरान हुसैन ने पत्रकारों से बात करते हुए दी।
hin_Deva hin_Deva